1. Haaslava valla vabadussammas on  1.1 valla ajaloolises keskuses Kurepalu külas asuv mälestusmärk, millele pandi nurgakivi 13. augustil 1939.a., avati ja pühitseti EELK Tartumaa praosti poolt võidupühal, 23. juunil 1996.a.;  1.2 ausammas, mis on pühendatud kõigi Haaslava valla poegade ja tütarde mälestusele, kes Vabadussõjas võitlesid iseseisva Eesti eest, langesid I ja II maailmasõja ohvriks või surid võõrsil nõukogude võimu sunnil oma kodust väljaaetuna;  1.3 kodukoha mälestusmärk, mis  sümboliseerib kodupaiga ja omaste mälestust kõigile neile, kes loevad oma või oma esivanemate koduks Haaslava valda, samuti neile tänastele valla elanikele, kelle kodupaigad ja omaste kalmud on jäänud kaugele;  1.4 Haaslava valla ühtsuse ja põlvkondade järjepidevuse sümbol.    2. Haaslava valla vabadussamba ees süüdatakse mälestusküünlad iga aasta  24. veebruaril - Eesti Iseseisvuspäev  25. märtsil - märtsiküüditamise aastapäev  esimesel ülestõusmispühal  maikuu esimesel  pühapäeval - emadepäev  14. juunil - leinapäev  23. juunil - võidupüha ja jaanilaupäev  20. augustil - taasiseseisvumispäev  2. novembril - hingedepäev  novembrikuu teisel pühapäeval - isadepäev  16. novembril - taassünnipäev  pühapäeval enne esimest adventi - surnute mälestamise päev  24. detsembril - jõululaupäev  25. detsembril - 1. jõulupüha  31. detsembril - vana aasta õhtu    2.1 mälestusküünalde süütamise korraldab Haaslava Vallavalitsus    3. Lillede ja küünalde paigutamine vabadussamba ette on lubatud ja soovitatav kõigile nii eelnimetatud kui muudel aegadel, isiklikel ja perekondlikel tähtpäevadel, oma kodu, pereliikmete või omaste mälestuseks.  3.1 Avalike ürituste korraldamine vabadussamba juures peab olema kooskõlastatud Haaslava Vallavalitsusega vähemalt viis päeva enne ürituse toimumist.    4. Haaslava valla vabadussammas on püha koht, mis on Haaslava valla kaitse all.  4.1 Vabadussamba ja selle ümbruse  korrashoidu korraldab Haaslava Vallavalitsus.  4.2 Vabadussamba ja selle ümbruse ning sinna paigutatu rikkumine, reostamine, samuti seda halvustavad või pühapaigale sobimatud teod loetakse avaliku korra rikkumisteks ning nende toimepanijad võetakse haldusvastutusele.